description: Голямата звезда на баскетбола изрази подкрепа към състезателя от Националната футболна лига (НФЛ) Колин Каперник, който отказа да стане за изпълнението на химна на САЩ като протест срещу расовото неравенство.

title: Леброн Джеймс подкрепи протеста на Каперник, но ще стои прав на американския химн

maintext:
Джеймс заяви, че всеки има право да изразява по мирен начин това, в което вярва
Голямата звезда на баскетбола Леброн Джеймс изрази подкрепа към състезателя от Националната футболна лига (НФЛ) Колин Каперник, който отказа да стане за изпълнението на химна на САЩ като протест срещу расовото неравенство.
Куотърбекът на "Сан Франциско 49"
остана седнал, а при следващите мачове коленичеше, докато вървеше американският химн. Действията му дадоха началото на разрастващ се бойкот на химна, след като бяха последвани от мнозина други играчи в НФЛ."Аз изцяло подкрепям правото на всеки да изразява по мирен начин това, в което вярва - независимо дали е спортисти или не. Точно това прави Колин Каперник. Уважавам действията му", коментира Леброн Джейм по време на медийния ден на "Кливлънд кавалиърс".Мълчаливият протест ядоса много фенове в САЩ, които определиха тези действия като пълно неуважение към националния флаг. Според Джеймс обаче изправянето при изпълнение на националния химн е право на избор на всеки."Аз със сигурност ще ставам прав на американския химн. Това съм аз и в това вярвам. Това обаче не означава, че не уважавам и не съм съгласен с действията на Колин Каперник", обясни лидерът на "Кливлънд кавалиърс"."Всеки има правото да изразява и да отстоява своето мнение. А Каперник го прави по най-мирния начин, който някога през живота си съм виждал", допълни трикратният шампион в НБА.


title: Парламентът реши да се плати на Русия за "Белене" на първо четене

maintext:
АЕЦ Белене
Фотограф: Красимир Юскеселиев
Лидерът на ДСБ Радан Кънев каза, че е против проекта. Според него "никакъв ужасен край няма тук, а много скъп елемент от ужаса без край". Кънев добави, че няма много варианти, освен България да плати след решението на арбитражния съд. Той смята, че няма никакви гаранции, че с плащането казусът "Белене" е затворен и попита виждал ли е някой реакторите и те произведени ли са. "Има ли гаранция, черно на бяло, че ще получим въпросните реактори, ако ги платим, имаме ли гаранция, е ще получим техническите спецификации на оборудването, без които то е само купчина старо желязо, скрап." Кънев припомни, че няма и решение на български съд за изплащане на задълженията по арбитражното дело, каквото е изискването на закона.
Рамадан Аталалай обяви подкрепата на ДПС за закона и каза, че по проекта "Белене" в годините всички са съгрешили.
Валери Симеонов от Патриотичния фронт заяви, че ще е отговорност на БСП, ако не позволят решението да се вземе още днес с консенсус и на две четения. Той сметна, че в шестте почивни дни за парламента, които предстоят, ще се натрупат още 6 милиона лева лихви по делото. От ГЕРБ и БСП го поправиха, че дори и да бъде прието днес, решението то няма да влезе в сила веднага, а трябва да се изчака и становището на ЕК.
Депутат от БСП Румен Гечев пък обърна внимание, че в законопроекта няма никакви параметри и яснота за какво и колко пари ще отидат и кога ще бъдат върнати от НЕК.
Народните представители разрешиха на първо четене на правителството да даде 1.2 млрд. лв. на Националната електрическа компания (НЕК), с които тя да плати на руската "Атомстройекспорт" за поръчаното и изработено оборудване за АЕЦ "Белене". От 140 депутати в пленарна зала 132-ма бяха "за". Предложения до второ четене на законопроекта ще се приемат до понеделник, а второто гласуване ще е в сряда. Според одобрения днес закон държавната помощ ще е възмездна и ще се отпусне на НЕК след положително решение от Европейската комисия.В началото на заседанието от БСП поискаха премиерът Бойко Борисов и финансовият министър Владислав Горанов да се появят в парламента, но това не се случи.Министърът на енергетика Теменужка Петкова каза по време на дебатите, че приемем ли този законопроект, на практика ще се опитаме да развържем един от най-сериозните възли в енергийния сектор в България. Ако не платим това задължение, рисковете пред енергийната система на страната са изключително високи, призна тя.Реформаторът Петър Славов, каза че ще подкрепи закона със свито сърце, като според него името на закона трябвало да се промени на "Закон за изплащане на дългове, натрупани от БСП".Методи Андреев от ГЕРБ нарече проекта за "втора атомна" политически и за припомни, че няма пазар за ток от бъдещата централа, а освен това има изследвания, че площадката за "Белене" няма да издържи на евентуални земетресения."По-добре ужасен край, отколкото ужаси без край", добави за сагата с "Белене" Антоний Тренчев (Реформаторски блок). "С отвращение ще подкрепим проекта", каза Тренчев, като уточни, че говори от името на повечето си колеги.

fasttext_language: bg


description: Автомобилното изложение в Париж, което беше открито днес, представя колите, които ще видим по улиците утре. В тази галерия са събрани част от най-интересните модели.

title: Фотогалерия: Автомобилите, с които ще се запомни автосалона в Париж

maintext:
1/18 снимки в галерията Автомобилното изложение в Париж, което беше открито днес, представя колите, които ще видим по улиците утре. В тази галерия са събрани част от най-интересните серийно модели, които до броени дни ще са в представителствата на марките.Изложението ще се запомни и с лансирането на няколко интересни модела в B-сегмента, като "Ситроен" С3.
Фотограф: Георги Пауновски


description: 32 са регистрираните в ЦИК инициативни комитети, партии и коалиции, които са изявили желание за участие в президентските избори, срокът за което изтече вчера. Ако повече от 21 от тях (колко са били участниците през 2011 г.) регистрират и кандидати до крайният срок - 2 октомври, това ще е рекорд в историята на България.

title: Очертава се рекорд от кандидат-президенти

maintext:
Димитър Маринов - Митьо Пищова подава документи за президентските избори в ЦИК
Фотограф: Анелия Николова
Протест пред парламента с искане за оставка на правителството Бисер Миланов-Петното
Фотограф: Юлия Лазарова
Посещение на руската прокремълска рокерска организация "Нощни вълци" пред Александър Невски. Камен Попов
Фотограф: Юлия Лазарова
Представяне на кандидат президента на АБВ Ивайло Калфин
Фотограф: Анелия Николова
32 са регистрираните в ЦИК инициативни комитети, партии и коалиции, които са изявили желание за участие в президентските избори, срокът за което изтече вчера. Ако повече от 21 от тях (колко са били участниците през 2011 г.) регистрират и кандидати до крайния срок - 2 октомври, това ще е рекорд в историята на България.Последната регистрация на ЦИК е за независим кандидат за президентс вицепрезидент Иван Велков Велков. Комитетът, издигнал вокала на пънк групата "Хиподил" и настоящ общински съветник в София от партия "Глас Народен", и общинския съветник от "Зелените" Велков се оглавява от Светла Бригова Аспарухова и Зарица Георгиева Динкова.В последния ден от името на комитет се регистрира и бившият премиервлязъл в историята с най-дългите антиправителствени протести след предложението за избиране на депутата Делян Пеевски за шеф на ДАНС. Негов кандидат за вицепрезидент е транспортният му министър Данаил Папазов.Напусналият командир на ВВСс кандидат за вицепрезидент - евродепутата Илияна Йотова, също бяха издигнати от инициативен комитет, въпреки че зад тях стои БСП.Туристическият боссе кандидатира в двойка с бившия кмет на Момчилград Сали Шабан Ибрям, който е бил член на "Новото време". С минало в същата партия е и, която е в тандем с Габриел Георгиев Герасимов."Гугъл" не намира нищо за кандидатаосвен че е от Бургас, а мераклията за нейн вицепрезидент - Веселин Димитров Христов, е искал да стане депутат в 42-рото Народно събраниеДруг популярен бизнесмен -също се кандидатира с подгласник Петър Живков Петров.Неуспелият претендент за кмет на Димитровград от "Атака"също ще се бори за държавен глава с подгласник Светозар Съев, който е активист в "Движението за пълна заетост и ценова стабилност" с цел прилагане на Модерната монетарна теория.Следващият издигнат от инициативен комитет е, известен и като "Петното". Миланов има 7 присъди. Стана "известен" по време на протестите срещу кабинета "Орешарски" заради опити да провокира насилие и присъствието му в Министерски съвет на срещите на премиера Орешарски с "протестиращите граждани".Първият кмет на София на СДС (1990-1991)и бивш депутат, прави опит да се завърне в политиката като президент в двойка с бившия депутат и агент на Държавна сигурност Боян Борисов Киров., известен и като "човека, който удари Волен Сидеров", също се пробва в голямата политика с потенциален вицепрезидент Георги Стефанов Неделчев. Освен с озаптяването на Сидеров пред НАТФИЗ, Попов влезе в телевизионните екрани, яхнал мотор заедно с руските рокери "Нощните вълци" при преминаването им през България.Икономистътсъщо се бори като независим кандидат заедно с адвокат Веска Волева.Ще участват и композиторъти подгласникът му Митко Кирилов Уручев.Списъкът се допълва с кандидатурата на бившия депутат от "Атака"в двойка с друг бивш депутат от същата партия - Борислав Ноев. В началото на 2009 г., няколко месеца преди края на мандата на Народното събрание, Кузов получи условна присъда за блудство с малолетен. Ноев бе съден за за шофиране след употреба на алкохол.По традиция първи се регистрираха за президентските избори от ГЕРБ, но за името на кандидата им ще трябва да се дочака до 2 октомври или 2 дни преди крайния срок.Втори подадоха документи от "Българска демократична общност" а техният кандидат се казва"БЪЛГАРСКА СОЦИАЛДЕМОКРАЦИЯ – ЕВРОЛЕВИЦА" насъщо е подала документи за участие в изборите, но още не е ясно дали партийният им лидер ще е кандидатът.Сред партиите, изявили желание за участие в борбата за президент, чиито кандидати още не са известни, са "ЕДИННА НАРОДНА ПАРТИЯ" на Мария Капон, "Демократи за отговорност, свобода и толерантност" (ДОСТ), "ХРИСТИЯН - СОЦИАЛЕН СЪЮЗ", "ДВИЖЕНИЕ ДЕМОКРАТИЧНО ДЕЙСТВИЕ – ДЗ" на бившия председател на СДС-София Стефан Иванов, ПП "НОВА АЛТЕРНАТИВА" на бившия министър на отбраната Николай Цонев и ДПС"ДВИЖЕНИЕ ЗА РАДИКАЛНА ПРОМЯНА БЪЛГАРСКАТА ПРОЛЕТ" ще издигне независимия депутатЯсни са и кандидатите на "БЪЛГАРСКО НАЦИОНАЛНО ОБЕДИНЕНИЕ" . Това са Димитър Маринов, по-известен катос кандидат за вицепрезидент Радослав Петров, по-известен катоДокументите на националистическата проруска партия "БАЛКАНСКА ДЕМОКРАТИЧНА ЛИГА" също са приети. Заместник-председателят на формацията, който се хвали във "Фейсбук" с познанството си с Рамзан Кадиров, е вероятният им кандидат.Коалицията "ПП Движение 21 – ПП НДСВ" издига бившия депутат от БСПс ексдепутата от НДСВ Минчо Спасов.Коалиция "КАЛФИН-ПРЕЗИДЕНТ" предлага на избирателите за президент бившия социален министър, депутат и евродепутат. Освен АБВ в обединението са Движение "Гергьовден" на Любен Дилов-син, Партия на зелените, сдружение ГОРД, както и партиите "Български лейбъристи" и "Либерали"."ОБЕДИНЕНИ ПАТРИОТИ – НФСБ, АТАКА и ВМРО" са зад лидера на ВМРОв двойка с депутата от "Атака" Явор НотевКандидатът на коалиция "РЕФОРМАТОРСКИ БЛОК" ес кандидат за вицепрезидент о.р. генерал Съби Събев.Последната коалиция е "БЪЛГАРСКИ КОНСЕРВАТОРИ И РЕФОРМИСТИ" в която участват"БЪЛГАРИЯ БЕЗ ЦЕНЗУРА" на Николай Бареков, "ПАРТИЯ НА БЪЛГАРСКИТЕ ЖЕНИ"и "НАЦИОНАЛ-ДЕМОКРАТИЧНА ПАРТИЯ, но все още нямат обявен претендент.


description: Провинциалните избори в Мекленбург-Предна Померания дадоха значителен тласък на дясната популистка партия "Алтернатива за Германия". Това е предизвикателство за канцлера Меркел и цялата страна.

title: Възходът на популистите - проблем за Меркел и Германия

maintext:
Меркел трябва да се справи с предизвикателство, което е поне толкова значително, колкото това, с което се сблъска нейният предшественик Герхард Шрьодер в средата на миналото десетилетие.
Меркел ще трябва да отговори на критиките на баварските й партньори в лицето на Хорст Зеехофер (на снимката)
От гледна точка на националната политика източната германска провинция Мекленбург-Предна Померания със своето население от едва 1.6 милиона души няма особена тежест и до голяма степен е без значение. Обикновено. Но този път, след провинциалните парламентарни избори, произведени там в неделя, положението е различно. Все пак това гласуване беше по същество референдум за канцлера Ангела Меркел и нейните политики, което всъщност го прави доста значимо, пише Себастиан Фишер за "Шпигел".Резултатите от този референдум не изглеждат добри за Меркел. Нейният десноцентристки Християндемократически съюз (ХДС) загуби четири процентни пункта в сравнение с последния път, когато избирателите в провинцията гласуваха през 2011 г. - неговият резултат беше едва 19 процента, а дясната популистка партия "Алтернатива за Германия" (АГ) събра цели 20.8 процента от гласовете. Партията дори не съществуваше преди пет години.Наистина, ХДС не се представя особено добре в провинцията през последните 20 години, но в нея е парламентарният избирателен район на самия канцлер, което означава, че по същество АГ извършва революция в задния двор на Меркел. А тя направи това, като превърна изборите в гласуване по един единствен въпрос - бежанските политики на Меркел Стратегията беше толкова успешна, че ХДС беше запратен едва на трето място в провинцията зад левоцентристката Германска социалдемократическа партия (ГСДП) и АГ. Това е първият път, когато настроената против Меркел партия изпреварва партията на Меркел в Германия - а в някои части на избирателния район на германския лидер АГ беше най-силната от всички партии.За канцлера това е политическо поражение. Сега Меркел трябва да се справи с предизвикателство, което е поне толкова значително, колкото това, с което се сблъска нейният предшественик Герхард Шрьодер в средата на миналото десетилетие. Тогава канцлерът от ГСДП се оказа притиснат между това, от една страна, да трябва да обясни извършените от него съкращения на социалните помощи, а от друга, възхода на партията "Левите" - политическо движение вляво от ГСДП, което беше подхранено тъкмо от тези съкращения. В крайна сметка, той се провали и по двете точки.Сравненията с положението на Меркел - разделение в ХДС заради нейния подход към бежанската криза в съчетание с възхода на дясна протестна партия - са значителни. Но краят не трябва непременно да е същият. Гласуването в Мекленбург-Предна Померания все пак е само символично поражение за Меркел. Нейната позиция като канцлер не е застрашена (засега).Но резултатите в неделя ясно показаха, че все повече избиратели, поне в източната част на Германия, обръщат гръб на утвърдената, демократична партийна система. Освен това изглежда, че няма особено значение дали икономиката се подобрява, градовете се обновяват, а туристическият сектор се развива добре, какъвто е случаят в Мекленбург-Предна Померания, която е структурно слаба от германското обединение през 1990 г. А е възможно една партия да води кампания, възползвайки се от страха от бежанците, дори в провинция, където живеят много малко чужденци.Накратко, изглежда, че емоциите надделяха над разума. Фактите останаха на заден план.Именно тук е предизвикателството за Меркел - политик, който винаги е залагал политическия си успех на ясни аргументи, основаващи се на факти и числа. Тя ще трябва да положи повече усилия за обяснения и разговори и ще трябва да постави своите политики в достъпна, смислена рамка, за да задържи своята партия зад себе си. Може също така да й се наложи да предприеме някои реторични стъпки към сродната на ХДС баварска партия - Християнсоциалния съюз (ХСС), който остро критикува нейната позиция по бежанския въпрос . Това може да включва признание, че тя е направила някои погрешни стъпки.В неделя вечерта ХСС даде ясно да се разбере, че не е заинтересован да спре натиска върху Меркел. Висшият член на партията Маркус Зьодер определи гласуването в Мекленбург-Предна Померания като "зов за пробуждане" към германските консерватори. Но неговото истинско значение беше ясно - то беше зов за пробуждане най-вече за канцлера.Наистина, подновеният успех на АГ вероятно ще засили гнева на ХСС към Меркел. Сега германските консерватори изведнъж трябва да си имат работа с надигаща се сила вдясно от тях - явление, сходно с това, от което ГСДП все още не е намерила начин да се възстанови.А подобно на партията "Левите" няма изгледи АГ да изчезне като политическа сила в скоро време. Десните популисти са във възход както в източната, така и в западната част на Германия и се оказват умели в мотивирането на хората, които не гласуват, а също в отмъкването на избиратели от ХДС, както и от ГСДП и дори от партията "Левите". Една от главните емоции, която обединява тази разнородна смес, е възмущението от канцлера.Освен това за разлика от партията "Левите", която предприема стъпки за скъсване с корените си на неокомунистическа протестна партия, силата на АГ е в това, че тя напълно отхвърля партийната система в сегашния й вид. Тя не е заинтересована да играе по правилата; тя се стреми да предизвиква смут и да руши съществуващите устои. Всъщност тя е партия, която представлява опасност за демокрацията.Проблемът, който представлява тя, не засяга само Меркел. Нито е въпрос единствено за нейните консерватори. Това е проблем за цяла Германия. (БТА)


description: Съдийската колегия на Висшия съдебен съвет (ВСС) прекрати дисциплинарното производство срещу Евелин Драганов – бивш съдия в Районния съд в Раднево, за клетва във вярност към ГЕРБ и бившия вътрешен министър Цветан Цветанов.

title: Съдебният съвет няма да проверява бивш съдия, клел се във вярност на ГЕРБ

maintext:
Фотограф: Цветелина Белутова
дисциплинарното производство срещу
Съдийската колегия на Висшия съдебен съвет (ВСС) прекратиЕвелин Драганов - бивш съдия в Районния съд в Раднево, за клетва във вярност към ГЕРБ и бившия вътрешен министър Цветан Цветанов. Причината за прекратяване бе, че Драганов вече не е част от съдебната система. Решението беше прието с девет гласа "за" и нула "против". Съдията беше уволнен през 2015 година. Бившият магистрат е подсъдим по дело за закана в убийство на свой колега - съдебен деловодител. Разследването по случая, макар и некорупционен, се води от специализирано звено "Антикорупция" към Софийската градска прокуратура. В проведен разговор по телефона Драганов наред с отправените обиди, заплашил и с убийство деловодителката.В началото на август пък Върховният административен съд (ВАС) потвърди уволнението на съдията. Аргументът на върховните магистрати бе, че Драганов е декларирал зависимост, привързаност и пристрастност към бившия вътрешен министър Цветан Цветанов, той лично и доброволно се подчинил на волята и желанията на Цветанов, т.е. е декларирал готовност за зависимост.На 17 септември 2015 г. ВСС освободи Драганов от системата, заради клетва във вярност на ГЕРБ и Цветанов. Случаят е от 2010 г, когато бившият вече магистрат е изпратил писмо до тогавашния вътрешен министър. В него съдията написал: "Уважаеми господин Министър, желанието ми да изразя това свое становище датира от 2009 г., по повод отстраняването от работа на комисар Тончо Михайлов – директор ОДП гр. Стара Загора. Поздравявам Ви за Вашата твърдост и решителност. Личното ми мнение като гражданин и магистрат е, че МВР се освободи от един (ще използвам неговия речник) "бандит", припомня "Правен свят".На други места в писмото се казва, че след отстраняването на комисаря от Цветанов Драганов е негов "верен фен". Освен това бившият съдия заявява: "Тъй като от душа и сърце съм фен на Партия ГЕРБ, затова си позволявам да изразя това свое становище и притеснени."Писмото продължава с "изразявам и изказвам личната си подкрепа като магистрат към всичко, което Вие като Министър на вътрешните работи вършите в борбата Ви срещу организираната престъпност, в борбата Ви срещу корупцията в различните власти, в желанието Ви за същински реформи в съдебната власт" и "имате и занапред подкрепата ми към всичко, което правите в полза на Държавата и в полза на обществото".


title: Компания без бизнес история приватизира дипломатически имоти за 8.5 млн. лв.

maintext:
Фотограф: Georgi Kozhouharov
Новоучредена старозагорска компания, чиято дейност е реклама в интернет, е официалният купувач на дипломатическия клуб "Бояна" заедно с още три имота в столичния квартал "Изток". П
родажбата на Агенцията за приватизация е
за 8.5 млн. лв., а фирмата купувач е
регистрирана преди по-малко от година от трима млади старозагорци с капитал 3 лв., съобщава "Капитал"
Атрактивният пакет от имоти привлича интереса само на двама кандидати, единият внася депозит, но странно не се явява на търга. Според публикация на clubz.bg зад сделката стои интерес на Делян Пеевски, като цитира правителствен източник. Това поне на този ранен етап не може да се докаже с документи.
Връзка на депутата се открива и с втория кандидат в търга, отбелязва "Капитал".
Фирмите "Май риал естейт" (свързана със строителната "Джи Пи груп"), софийската "Приор" и старозагорската "Ексклузив уеб дизайн" са единствените, чието внимание е привлечено от търга на агенцията. Последните две внасят депозит от 1.2 млн. лв., но в деня на търга "Приор" не се явява и така остава един ексклузивен кандидат.
Според публикации в медиите от 2011 г. компанията
"Приор" познава дипломатическия имот - печели 10-годишен наемен договор с цена от 14 хил. евро на месец. Дружеството е собственост на Христо Кацаров, който участва и в строителната фирма "Валекс". В края на
управлението на тройната коалиция
компанията получил огромен договор за строителство на съдебна палата във Варна за почти 100 млн. лв., но проектът беше прекратен, напомня "Капитал".
През "Валекс" се вижда, че Кацаров има връзка с Пеевски. През 2009 г. "Валекс" купува от Любомир Павлов терени, които после продава на свързаното с депутата от ДПС дружество "ИПК Родина 1". На тази земя по-късно ще се изгради новата печатница на Пеевски.
Старозагорската компания е регистрирана от Ванеса Тодорова (на 21 години), която е и управител, Димитър Йорданов (20 г.) и Йордан Йорданов (24 г.). Те дават по един лев, за да регистрират фирмата си, без да ползват услугите на адвокат. На търга в Агенцията за приватизация се явява техният пълномощник Светлана Дамянова Дамянова, която няма участия, не е и регистриран кандидат.
От миналата година старозагорският купувач има сайт, на който пише, че "Основната дейност на фирмата е цялостна интернет реклама на европейско ниво.
"Exclusive Web Design" предоставя информация за български фирми и свободно практикуващи лица, които имат възможността да представят дейността си на челни позиции при търсене в Google."
На 28 септември компанията ще трябва да плати цената. Ако не - ще загуби депозита си. Ако плати със собствени или заемни средства, агенцията трябва поиска проверка, но ако е изцяло с банков заем - такава не е нужна, обяснява "Капитал". Парите от сделката, ако бъдат платени, ще отидат по сметка на държавната компания АДИС. После поне част от тях могат да влязат в бюджета като дивидент.
По информация на "Капитал" депозитите за участие са били преведени от Първа инвестиционна банка и СИБанк, като не е ясно кой кандидат коя институция е ползвал.


title: Как "Маша и Мечока" постигнаха бизнес успехи

maintext:
Един руски анимационен сериал завладява света. "Маша и мечока" се предлага от Netflix, излъчва се по телевизията в над 100 държави, а в YouTubе кратките серийки са привлекли над 16.5 милиарда зрители. Откъде идва този огромен успех, пита Бенямин Бидер от сп. "Шпигел" в публикация, цитирана от БТА.
Видеоплатформата YouTubе води класация на най-успешните видеоклипове в историята. В девет от десетте, заели първите места, музикални звезди като Джъстин Бийбър или Тейлър Суифт ритмично подскачат.
Този текст е за десетия.
Сериите на анимационното филмче, които са с продължителност едва шест минути, показват как едно момиченце вилнее в къщичката на добродушен мечок. Момиченцето е Маша, едновременно любвеобилна и изтощителна. Мечокът се казва Миша, дълго е работил в цирк и сега с удоволствие би се наслаждавал на спокойствието си.
Досега руската версия на видео клиповете е била отваряна над 1.5 милиарда пъти в YouTubе. В световен мащаб само 30 видеа са надминавали прага от един милиард зрители и "Маша и Мечока" е единственото сред тях, което не е музикален клип.
Създателите на филмчето са се настанили в студио в покрайнините на руската столица Москва, на чиято табела пише Animaccord. Напоследък това име все по-често се появява и в новините на запад - големи американски развлекателни концерни обърнаха внимание на аниматорите от Москва. Гигантът Netflix включи "Маша и Мечока" в програмата, която предлага на 70 милиона абонати.
В Москва трийсетина аниматори се превиват пред компютърните екрани, за да събудят за живот Маша и Мечока. Сериалът се появява за първи път през 2009 година на руски и първоначално се разпространява само в интернет. След това спечелва вниманието на голяма руска телевизия и е включен във вечерната детска програма, в руския вариант на "Лека нощ, деца".
На стената на московското студио е окачена карта на света, върху която са отбелязани страните, където се излъчва "Маша и Мечока". Засега са стотина, а тенденцията за увеличаването им продължава. В Индонезия сериалът е толкова популярен, че индонезийските родители са започнали да кръщават новородените си момиченца "Маша".
Управителят на Animaccord, 51-годишният Дмитрий Ловейко, по-рано е работил в разтърсвания от кризи авиосектор на Русия, а е бил и начело на голяма пекарна. Сега се грижи за бизнес въпросите около "Маша и Мечока", освобождавайки от тези грижи художниците.
Запитан за тайната на успеха на филмчетата, Ловейко охотно споделя, че такава няма "и може би затова сме толкова добри". Когато "Маша и Мечока" се ражда, няма генерален план, няма стратегия как малко студио от Москва да се намеси на пазар, поделен между концерни като Disney и 20th Century Fox.
"Маша и Мечока" е история за един необичаен успех, не внезапно издигане, а пътуване, придружено от множество усложнения. От първата идея до международния пробив минават близо две десетилетия. Художникът аниматор Олег Кузовков носи със себе си идеята още от 1996 година, когато по време на почивка наблюдава дъщеричката на свои приятели. Ден след ден момиченцето тича по пясъка. Повечето възрастни си играели с нея по принуда, мърморейки се криели, когато отдалеч виждали детето да се приближава, или се престрували на заспали. Също като Мечока във филмчето.
Никой не се съмнява, че Кузовков може да рисува. В края на 80-те години той е работил в съветско студио за анимационни филми. През Студената война от източната страна на Желязната завеса анимацията процъфтява. Телевизията и класическите филми са следени от партията, но аниматорите се радват на по-голяма свобода в работата си и браншът става ниша за критично настроени творци.
Много съветски анимационни филми са малки шедьоври. Студиата създават собствени версии на известни класики. Затова има руски Мечо Пух, а "Ну, пагади" силно напомня на "Том и Джери". През 1967 година се появява руска версия на "Книга за джунглата", която следва по-плътно романа на Ръдиард Киплинг от филма на Disney.
Колкото и да са добри съветските аниматори обаче, те така и никога не научават как да се наложат на пазара. След края на Съветския съюз руските телевизии вече нямат пари, за да финансират нови проекти и въртят старите класики, които не са им стрували нищо. Мнозина аниматори се пренасочват към рекламния бизнес. Олег Кузовков емигрира в Лос Анджелис и едва през 2008 година намира инвеститор и екип за "Маша и Мечока". Оттогава непрекъснато пътува между САЩ и Русия.
Бизнес моделът на Animaccord е необичаен за бранша. Докато другите филмови компании юридически се борят срещу нелегалното разпространение, то Animaccord дори подкрепя интернет пиратите. Новите епизоди се качват в YouTube още преди да са излезли на DVD, компанията ги предоставя и на незаконните интернет портали за сваляне, за да популяризира сериите възможно най-бързо.
Сметката все пак излиза, а епизодите на "Маша и Мечока" вече са събрали общо 16,5 милиарда кликвания. В интернет филмчето е толкова популярно, че парите от реклама от YouTube остават най-голямото единично перо в приходите.
Едва 30 % от печалбите на студиото обаче идват от продажбата на сериала на телевизиите. Останалото е от продажба на разнообразни стоки с лика на двамата герои. По рафтовете на московските магазини могат да се намерят пъзели, ученически раници, мюсли и компютърни игри с Маша и Мечока. През 2015 година в света са продадени стоки, посветени на поредицата, на стойност 200 милиона долара.
Animaccord се опитва да убеди умелия маркетинг и руската школа, която е на косъм от изчезване. До отдела за лицензи е озвучителното студио, снабдено със скъпо оборудване, където Василий Богатирьов работи по музиката за поредицата. Навремето той е бил известен композитор на класическа музика, но вече има собствен фен клуб в интернет, след като песничка от новогодишния епизод на "Маша и Мечока" стана хит в Русия.
Студиото работи три до четири месеца по създаването на всеки шестминутен епизод. Годишно Animaccord успява да пусне най-много десет серии. На вратата чукат инвеститори с изобилни финансови ресурси, хора с планове за експанзия и завладяване на световните пазари. Те искат да инвестират в компанията, за да може тя да наеме повече художници, да прави повече епизоди и да произведе нови поредици. В света годишно се произвеждат 20 000 часа анимационни филми - лесен за възприемане материал за увеличаващия се брой детски канали.
Управителят Дмитрий Ловейко обаче отхвърля всички предложения.
"Маша ще загуби душата си", убеден е той.


description: Няма постъпили данни до момента за пострадали или бедстващи български граждани при наводненията в Гърция. Това съобщи министерството на външните работи на Република България в прессъобщение с информация за българските граждани, пътуващи в Република Гърция.

title: Няма пострадали българи при наводненията в Гърция, съобщи Външно

maintext:
People stand next to piled up vehicles after a storm in Kalamata, Greece September 7, 2016. Eurokinissi/Dimitris Plemmenos via REUTERS ATTENTION EDITORS - THIS IMAGE WAS PROVIDED BY A THIRD PARTY. FOR EDITORIAL USE ONLY. GREECE OUT. NO COMMERCIAL OR EDITORIAL SALES IN GREECE
Фотограф: Eurokinissi
Няма постъпили данни до момента за пострадали или бедстващи български граждани при наводненията в Гърция. Това съобщи министерството на външните работи в прессъобщение с информация за българските граждани, пътуващи в Гърция.През последните 24 часа част от Западна и Централна Гърция бе обхваната от проливни дъждове и бури, като най-тежко бе положението в областите Пелопонес и Западна Гърция. Регистрирани са наводнения и щети в населените места източно от Солун - Неа Миханьона, Епаноми, Агиа Триада и други, в област Западна Македония, в района на Волос, в крайбрежните райони, а в района на град Каламата, област Месиния, засега се съобщава за две жертви, се посочва прессъобщението.Посолството на България в Атина и Генералното консулство в Солун следят ситуацията и поддържат контакт с местните власти, като до момента няма постъпили данни за пострадали или бедстващи български граждани, съобщава министерството.В съобщението се отбелязва още, че в района на Солун и Пелопонес рискът от нови, сериозни наводнения остава висок, като се очаква най-тежко да бъде засегната Северна Гърция, области на Централна Гърция, Източна Македония и Тракия.В момента основните пътища са проходими, но поради усложнената метеорологична обстановка и повишен риск от наводнения през следващите дни, МВнР препоръчва българските граждани, пътуващи или пребиваващи в Гърция, да се осведомяват редовно за пътната обстановка и да избягват пътуване в засегнатите райони.При необходимост българските граждани могат да се обръщат за съдействие към дипломатическите и консулски представителства на България в Гърция.


title: ООН прекратява всички хуманитарни конвои в Сирия

maintext:
ООН прекрати всички хуманитарни доставки в Сирия в отговор на атаката срещу конвоя от камиони в района на Алепо , заяви днес говорителят на ООН по въпросите на хуманитарната помощ Йенс Лерке, цитиран от ДПА и БТА.
Хуманитарните конвои за четири сирийски сграда ще бъдат отложени, докато бъде направена оценка на условията за сигурност след атаката и на фона на увеличаването на насилието, предаде по-рано "Ройтерс", като се позова на високопоставен представител на Международния комитет на Червения кръст (МКЧК).
Вчера сирийски или руски самолети удариха хуманитарен конвой близо до Алепо, като убиха 12 души , съобщи мониторинговата организация Сирийски център за наблюдение на правата на човека, а сирийската армия обяви край на едноседмичното примирие.
"Това е много обезпокоително. Свидетели сме на възобновено насилие и ожесточаване на боевете на много места", каза пред "Ройтерс" в Женева Роберт Мардини, директор на МКЧК за Близкия изток и Северна Африка.
"Бяхме планирали нещо за четирите града, но засега отлагаме всичко, за да направим оценка на условията за сигурност", заяви той, като имаше предвид обсадените от бунтовниците населени места Фуа и Кефрая, в провинция Идлиб, и намиращите се под правителствена блокада Мадая и Забадани, близо до границата с Ливан.
Най-малко 18 от 31 камиона от конвой на ООН и Сирийския арабски Червен полумесец (САЧП) бяха ударени вчера заедно със склад на САЧП, каза говорителят на ООН Стефан Дюжарик.
МКЧК заяви, че може да потвърди смъртта само на един сирийски доброволец при въздушния удар в района на Алепо, както и на мирни граждани, като броят на загиналите "може да е по-малък" от вече обявения.
Губернаторът на Хомс каза снощи, че планираната евакуация на няколкостотин сирийски бунтовници от последния им плацдарм в града ще бъде отложена с няколко дни, защото е трудно да им бъде гарантиран безопасен коридор.
Сирийските правителствени сили, подкрепени от руска авиация, спряха днес офанзива на бунтовници в северните покрайнини на Алепо, като са убили 40 души, заяви руското министерство на отбраната.


description: "Убеден съм че в бъдеще, на едно ново поприще тя ще е изключително полезна", казва председателят на ЕНП Жозеф Дол в коментар за номинацията на Георгиева за ООН.

title: Жозеф Дол: Кристалина Георгиева работи честно и прозрачно

maintext:
Жозеф Дол
Фотограф: Велко Ангелов
"Това което мога да кажа за Кристалина от цялата ѝ международна кариера, от работата която върши сега в Комисията, че тя е един много работлив човек, който отлично познава, почти на пръсти, международната обстановка. Тя е много уважавана, работи честно и прозрачно - това което мога да ви кажа че тя е сред моите любими еврокомисари." Това заяви председателят на Европейската народна партия Жозеф Дол в коментар на номинацията на Кристалина Георгиева за генерален секретар на ООН , цитиран от пресцентъра на ЕНП."Безспорна нейна силна страна е че тя може да води преговори на международно ниво", смята Дол и припомня опита на Георгиева в сферата на хуманитарната политика, когато бе европейски комисар по международното сътрудничество, хуманитарната помощ и реакция при кризи. Председателят на ЕНП посочва, че през последните години тя отговаря за бюджета на Европа, като я определя като "изключително компетентна на длъжността която заема"."Убеден съм че в бъдеще, на едно ново поприще тя ще е изключително полезна", казва още Жозеф Дол.


title: Обама: Времето на империите отмина, а Русия търси със сила стара слава

maintext:
Президентът на САЩ Барак Обама разкритикува възхода на грубия популизъм и на агресивния национализъм, предаде "Франс прес".
В последната си реч като президент пред лидерите на годишната сесия на Общото събрание на ООН той осъди тези идеологии, но подчерта, че те не трябва да се игнорират, тъй като отразяват "недоволството на много от нашите граждани". Същевременно, добави Обама, те не могат да дадат сигурност и просперитет в дългосрочен план.
В речта си Обама предупреди също, че силите на глобализационните процеси са извадили наяве дълбоки разломни линии по света и прикани към промяна на курса, за да се гарантира, че страните и техните народи няма да отстъпят назад и да се озоват в един още по-разделен свят, предаде Асошиейтед прес.
Обама каза, че светът е станал по-сигурен и по-проспериращ и в същото време страните се сблъскват с опустошаваща бежанска криза, тероризъм и рухването на фундаменталния ред в Близкия изток.
Президентът заяви, че управлението е станало много по-трудно, тъй като хората са изгубили вяра в държавните институции и напрежението между страните е излязло извън контрол по-бързо.
"Това е парадоксът, който дефинира света днес", заяви Обама. "Но ние трябва да вървим напред, а не назад", допълни той.
В речта си Обама засегна редица теми, като Сирия, Русия, климата, израелско-палестинския конфликт.
За Русия Обама каза, че тя се опитва да си върне отминалата слава с помощта на силата, предадоха Франс прес и ТАСС.
"В един свят, в който епохата на империите остана в миналото, ние виждаме как Русия се опитва да си върне отминалата слава със сила", заяви той. Президентът добави, че ако Русия продължи да се намесва в делата на съседите си, това ще направи нейните граници по-малко сигурни, предаде "Ройтерс".
Обама призова от трибуната на ООН за продължаване на трудните дипломатически усилия за Сирия въпреки повратите и подчерта, че не съществува военно решение на този конфликт, предаде "Франс прес".
"В Сирия, където в крайна сметка няма да има военна победа, ние ще трябва да продължим трудната работа на дипломацията, целяща да сложи край на насилието и да предоставим помощ на нуждаещите си", каза Обама.
Говорейки за борбата с климатичните промени, той прикани спешно да влезе в сила договореното в Париж споразумение, предаде "Франс прес".
Обама призова Израел да сложи край на окупацията на палестинските земи, а палестинците да приемат Израел.
"И двете страни ще имат полза, ако Израел признае, че не може постоянно да окупира и да продължава заселническата дейност в палестинските земи, а палестинците отхвърлят подстрекаването към насилие и признаят законността на Израел", каза Обама.
Той заяви, че много страни, особено богатите, могат да направят повече, за да помогнат на бежанците. Обама прикани също така страните по света да отхвърлят авторитарното управление и да възприемат по-отворените общества, допълва АП.


title: Според Борисов България нямала зор за Шенген

maintext:
Премиерът Бойко Борисов посети днес Басарбовския манастир.
[Правителствена Информационна Служба]
Всички казват - България веднага в Шенген. Само че днес нашият интерес не е този. Ако искат да ни приемат, с радост ще приемем, естествено, но сега малко и ние ще им кажем – години наред си играехте с България малко игрички, сега ние зор нямаме за Шенген".
По-рано днес в интервю за "Дарик" радио президентът Росен Плевнелиев изказа обратната теза, че "членството на България в Шенген трябва да бъде поставено с цялата сила".
Влизането в Шенгенското пространство в момента не е от интерес на България. Това заяви при посещение в русенското село Басарбово премиерът Бойко Борисов, цитиран от правителствената пресслужба.БГНЕС цитира думите му: "Борисов съобщи, че Европейската гранична полиция ще заработи на 6 октомври от България. По думите му това е така, защото България се е справила най-добре на границата си, в сравнение с останали страни, предаде БТА.На въпрос дали ще се разкриват нови бежански центрове, Борисов заяви, че цял свят се тресе от войните, които има. Хиляди хора са в бедствено положение. "Убеден съм, че спре ли войната, те трябва да се върнат в своите населени места. Обществото е много чувствително, когато се изгражда бежански център. Трябва да сме малко по-търпеливи, защото вчера в Братислава всички бяха единодушни, че външните граници трябва да са пазени строго и на всички гранични държави да им се помогне", каза Борисов.Той подчерта усилията си да убеди европейските лидери да отпуснат допълнителна финансова помощ на страната за опазване на външната граница на ЕС и изрази огорчението си от хулите по свой адрес "от пощенски гълъб до какво ли не", цитиран от пресслужбата. Борисов информира, че досега България е върнала в Турция над 30 хил. души.


description: Още повече ме учудиха коментарите, че бил моя кандидатура, твърди Станишев.

title: Станишев бил изненадан, че Орешарски се кандидатира за президент

maintext:
Сергей Станишев
Фотограф: Юлия Лазарова
Бившият лидер на БСП Сергей Станишев, който преди три години предложи Пламен Орешарски за премиер с мандата на левицата, обяви, че е изненадан от кандидатурата му за президент , която официално се подкрепя от инициативен комитет. Той очаква и политическа партия да го подкрепи."Още повече ме учудиха коментарите, че бил моя кандидатура. Искам много ясно да заявя, че категорично подкрепям ген. Радев. Той е шансът за промяна и ново начало за България на предстоящите избори. Шанс за външна политика със самочувствие и характер, за истинска грижа за националната сигурност на страната, за социална ангажираност - като признак на една модерна държава", написа Станишев във фейсбук. По думите му състезанието на тези избори е между БСП и ГЕРБ."Многото кандидати, които са били свързани с БСП, няма да заблудят гражданите, които добре разбират коя е истинската възможност да се промени статуквото. Очаквам скоро да стане ясно коя политическа сила ще подкрепи кандидатурата на Орешарски", пише още Станишев.


description: Премиерът Бойко Борисов съобщи, че решението България да плати задължението си към Русия за поръчаните реактори за АЕЦ "Белене", ще бъде внесено за одобрение в парламента.

title: Плащането за АЕЦ "Белене" ще стане след одобрението на парламента

maintext:
Борисов участва в събора в село Венец.
[Правителствена Информационна Служба]
лащането на първата сума от 400 млн. евро ще стане чрез безлихвен държавен кредит за "Националната електрическа компания" (НЕК), която е поръчала оборудването. По думите му парламентът трябва да реши при обсъждането на бюджета за догодина дали парите да са от бюджетния излишък или от другаде и какви ще са условията на заема. Остатъкът, по думите му, до размера на присъденото от арбитража в Женева, ще бъдат издържени до средата на 2017 г., за когато се готви да бъде обявена приватизационната процедура за ядрения проект.
Премиерът Бойко Борисов съобщи, че решението България да плати задължението си към Русия за поръчаните реактори за АЕЦ "Белене" ще бъде внесено за одобрение в парламента.Пред журналисти в с. Венец, където участва в традиционния събор, Борисов каза, цитиран от правителствената пресслужба: "Трябва да платим част от сумата за ядрените реактори. Говорих вече с някои колеги в Народното събрание, ще предложим да се вземе решение в парламента да платим около 800 млн. лв."България е осъдена в межнурародния арбитраж да плати общо 620 млн. евро с лихвите, но оспорва част от тях, защото смята, че са изчислени погрешно.Борисов каза, че след като бъде направено плащането, ще бъде поканена руската страна, нейните компании, "да се спрат лихвите и да се помисли заедно и в добронамерен тон да се намери решение тази огромна загуба в бюджета да се превърне в актив, а не в пасив".Пред "Медиапул" по-рано днес вицепремиерът Томислав Дончев поясни, че пДнес министър-председателят Борисов за пореден път подчерта, че истинска диверсификация на източниците на природен газ България ще постигне с осъществяването на проекта за газов хъб "Балкан". Той избори и направените до момента конкретни стъпки по реализацията на проекта, разговорите с Брюксел и готовността за включване на руската страна. "Нашата газопреносна система, с новите компресори, може да транспортира газ до Солун. Сърбия имат огромен интерес това да се случва. Вече имаме ясно виждане в региона, че това може да се случи", допълни Борисов."Моята мечта е да дойдат големи газови оператори и да се печели от транзита на газ като паралелно си правим интерконекторите със съседните държави. Тогава ще има истинска диверсификация. Строежът и разширяването на Чирен също върви в пълни обеми и мисля, че това е било стратегия на всички партии през годините", посочи премиерът.


title: Светльо Витков и "Зелените" влизат заедно в кандидатпрезидетската надпревара

maintext:
Светослав Витков
Фотограф: Георги Кожухаров
Партията на пънк певеца Светослав Витков - "Глас Народен" и партия "Зелените" "решиха да участват в предстоящите избори за президент и вицепрезидент на Република България, насрочени за 6 ноември с обща кандидатпрезидентска двойка", съобщиха официално от двете формации.
В момента текат заседания на Изпълнителния съвет на "Глас Народен" и Националния съвет на "Зелените" на които се гласуват номинираните и в двете партии кандидати.
Фотограф: Зелените
Твърде вероятно е Витков да е номинираният за президент от партията си, според източник на "Дневник". За вицепрезидент е обсъждан Иван Велков - зам.-председател на СОС и шеф на предизборния щаб на "Зелените". Той обаче смята за нескромно да се обсъжда предварително кандидатурата му още повече, че не е партиен член.
Решението за съвместни явяване е взето в рамките на последното денощие, каза Велков.
Двете партии са в коалиция "Група 5" в Столичния общински съвет (СОС) в която влиза още и "Движение 21"
Преди пет години вокалът на култовата група "Хиподил" Светослав Витков се яви на президентски избори в двойка с Венцислав Мицов, който беше клавирист в скандалната банда. В момента Мицов и Витков са съветници в СОС. Те бяха издигнати от инициативен комитет и за тях гласуваха 54 125 души, което прави 1,61%.


description: "Демографската криза помогна на ректорите да осъзнаят, че има нужда от реформа", смята Анастас Герджиков.

title: Ректорът на Софийския университет: Не е оправдано да преподаваме само за най-добрите

maintext:
Проф. Анастас Герджиков
Фотограф: Анелия Николова
"Когато имаме трайна тенденция за приемането на почти целия випуск, качеството няма как да се поддържа, защото, когато приемаш всички – и тези, които се стараят, и тези, които са по-небрежни, и тези, които имат качества, и тези, които нямат, оттам нататък е трудно. Всички преподаваме за средния студент, не е оправдано да преподаваме само за най-добрите, ако приемаме 80% от випуск." Това коментира ректорът на Софийския университет проф. Анастас Герджиков в сутрешния блок на БНТ.Около 10% от местата в Софийския университет тази година остават незаети, каза още той. На въпрос за падащото качество на висшето образование Герджиков заяви, че проблемът е от повече от 20 години, а процесът се корени в приетата преди 15 г. практика университетите да получават субсидии на база броя учещи в тях студенти. "Когато започнем да приемаме не 20% от завършващите, а 80%, очевидно е, че балът ще падне", смята той.По думите му на фона на раздутите приеми във висшите училища демографската криза и съответно по-малкия брой деца са показали, че начинът на отпускане на субсидиите не е най-правилният."Всъщност демографската криза помогна на ректорите да осъзнаят, че има нужда от реформа", смята Анастас Герджиков. "Проблемът е в това, че съчетаваме погрешната преди политика за приемане на всички, независимо от качеството, с това, че не поддържахме други критерии за субсидията освен броя на студентите. Сега това се променя", добави той.Ректорът каза още, че Софийският университет няма нужда от промяна на начина, по който влизат студентите, и не е склонен на компромис с качеството на приема. "Проблемът е, че сме принудени да правим компромис с броя на студентите", добави той.


title: Сподели снимка в "Мост към Кристо"

maintext:
Фотограф: Калин Иванов
През юни стотици българи посетиха инсталацията на
права за участие в изложбата и представящите я материали, уточняват от БНТ.
Конкурсът е част от кампанията "Мост към Кристо" на държавната телевизия, какато се казва и
БНТ и предаването "Денят започва с култура" обявяват конкурс за снимки от едно от най-значимите културни събития за 2016 г. в Европа - "Плаващите кейове" на Кристо Явашев и Жан-Клод.италианското езеро Изео, а социалните мрежи "пооранжевяха" от снимките им. От 1 октомври до 15 ноември всеки желаещ може да публикува своите снимки на страницата на предаването "Денят започва с култура" във "Фейсбук". Снимките трябва да бъдат придружени с кратък текст, а изпращането им ще бъде равносилно на безвъзмездно предоставяне на авторскитедокументалният филм на журналистката Евгения Атанасова-Тенева, която бе една от международните работници по изграждането на "Плаващите кейове".Телевизионната премиера на "Мост към Кристо" е утре, 30 септември, от 22 часа по БНТ1. Документалната лента беше представена по време на фестивала "Празници на изкуствата "Аполония" в Созопол.100 от най-атрактивните фотографии ще бъдат подредени в изложба през месец декември във VIVACOM Art Hall. Куратор на експозицията е изкуствоведът Мария Василева.В състава на журито, което ще оцени кадрите, са фотографът Анастас Петров, културологът доц. Георги Лозанов, режисьорът Камен Калев, журналистът и един от работниците по проекта Евгения Атанасова-Тенева и Пейо Колев – също участник в изграждането на "Плаващите кейове".


title: Сутрешното гадене през бременността е добър знак, потвърдиха американски учени

maintext: Една от неприятните прояви по време на бременност - сутрешното гадене в ранните месеци - всъщност е добър знак за здравето на майката и на бебето. Това е установил Националният институт за детско здраве на САЩ в анализ на националните данни за спонтанни аборти, преждевременно раждане и мъртвородени, съобщава "Асошиейтед прес".Статистиката показва, че при жените, които са имали сутрешно гадене, има двойно повече нормално протекли бременности и здраво родени деца отколкото в групата на тези, които не са чувствали такъв дискофорт в първите месеци. Дори жените, при които гаденето е било комбинирано с повръщане, са имали повече здрави раждания, макар и не толкова, колкото тези, които изпитвали само повдигане.От Националния институт провели изследване сред около 800 жени, които са имали спонтанен аборт в миналото и отново очакват бебе. Те записвали в дневници всички прояви на бременността си в първите три месеца и така проличала закономерността със сутрешното гадене. От института обаче тепърва проверяват дали тя е същата и при жени, които са заченали за пръв път.В тестовата група близо една от четири жени изгубила бебето си - такава приблизително е и националната статистика на САЩ. В повече от 90% от случаите това се случило през първия триместър. Почти една трета от всички жени споделили, че изпитват сутрешно гадене (също сътносим дял с националната статистика), и при една четвърт - гадене, комбинирано с повръщане. От първата група 75% износили и родили бебето си, от втората - 50%.Проучването се основава на стара хипотеза, че сутрешното гадене е добър признак и дори предпазва бебето и майката по време на бременността. Учените не са сигурни как, но знаят, че то се предизвиква от завишените нива на хормоните в ранния етап след зачеването, които явно при едни жени са по-активни, отколкото при други. Друго възможно обяснение е, че заради повдигането, жените на които им се случва, избягват много видове храни, а това може да се окаже защитна реакция на организма например срещу замърсени продукти или вредни за плода вещества в този момент.


title: Мъск показа кораба, с който SpaceX планира да колонизира Марс (видео)

maintext: Въпреки тежкият инцидент с избухване на ракета преди няколко седмици, американската частна компания SpaceX представи във вторник проекта си за междупланетен кораб, с който хора да достигнат до Марс и да колонизират Червената планета.Представянето на плана направи главният изпълнителен директор Илон Мъск на международна конференция по астронавтика в Гудалахара, Мексико.Целият комплекс е по-голям от най-мощната ракета, която САЩ са създавали – Saturn V, с която хора достигнаха Луната. На стартовата площадка той ще се извисява на 122 метра, ще има 3.5 пъти по-голяма маса, 3.6 пъти по-голяма тяга при старта и всичко ще бъде за многократна употреба.Идеята е резервоарите да могат да се зареждат в орбита, а на Марс да се произвежда гориво за обратното пътуване.Без зареждане в орбита ще е нужна 5-10 пъти по-голяма ракета и повече разходи. Без създаването на гориво на Червената планета при старта от Земята ще трябва да се изстреля до 5 пъти повече маса.Космическият апарат, с който хората ще пътуват и ще се спуснат на Марс, ще се захранва по пътя със соларни панели с мощност 200 киловата. Той ще е висок почти 50 метра, ще има диаметър 17 метра и ще пренася до 450 тона. Далечната цел е да се постигне пренос до 100 души на кораб.През 2014г. SpaceX нае за 20 години площадката в Космическия център "Кенеди", от която навремето потеглиха много от мисиите Apollo.Днес Мъск показа, че според отдалечеността на Марс от Земята пътуването ще отнема средно 115 дни. Най-кратко би било то през 2035г. (80 дни) и най-продължително през 2027г. (150 дни). В следващите 5-6 години ще се затвори "прозорецът" за по-кратки пътувания, като през 2020г. Те биха отнели 90 дни, но от 2022г. срокът се увеличава с още месец.Що се отнася до разходите, Мъск обясни, че ако се следва моделът на национална политика и бюджетни програми, днес изпращането на човек до Марс би струвало около 10 млрд. долара на астронавт. За да колонизираме планетата, цената трябва да падне до тази на средна къща в САЩ., т.е. около 200 000 долара.За да илюстрира, че с кораб за многократна употреба може цената да се намали с 5 милиона процента, той използва пътуване с Boeing 737. Една такава машина струва 90 милиона долара и поема 180 души. Ако се изпозваше само за един полет от Лос Анжелис до Лас Вегас, той щеше да излезе по 500 000 долара на човек. Но понеже самолетът извършва много полети, в момета може да се намерят билети по 43 долара заедно с таксите и данъците, а горивото излиза по 10 долара.За да започне реализирането на тази мечта, трябва да се създаде по-масово желание на множество хора, достатъчно търсене и нагласа на обществото, че това наистина може да стане достъпно, както самолетните полети до почти всяка точка на Земята.Първият полет, обаче, ще е много рисково начинание и определено няма да е пътуване, на което да вземете деца, добави той. Общо взето става дума за ситуация, в която ще сте изправени пред въпроса "Готов ли си да умреш?".(до 21 минута има пауза):


description: Изцяло подкрепяме премиера Бойко Борисов за искането Реформаторския блок да оттегли сегашният областен управител на София. Това заяви председател на парламентарната група на ГЕРБ Цветан Цветанов заради сделката за продажба на земята под "Царските конюшни" в центъра на София от областния управител Веселин Пенев.

title: ГЕРБ поиска Реформаторите да оттеглят областния управител на София заради "царските конюшни" (допълнена)

maintext:
Цветан Цветанов
Фотограф: Георги Кожухаров
Веселин Пенев
Фотограф: Надежда Чипева
Данаил Кирилов
Фотограф: Надежда Чипева
Изцяло подкрепяме премиера Бойко Борисов за искането Реформаторския блок да оттегли сегашният областен управител на София. Това заяви председател на парламентарната група на ГЕРБ Цветан Цветанов за сделката за продажба на земята под "царските конюшни" в центъра на София от областния управител Веселин Пенев.Народните представители проведохме разговор с премиера Бойко Борисов, който е назначил проверка на инспектората и съм убеден, че съвсем скоро ще излязат и резултати от цялата документална история и как е финализирана тази сделка, каза Цветанов. Той добави, че от партията му няма да позволят подобни действия "с определен икономически привкус да петнят името на сегашният Министерски съвет и респективно на министър-председателя, който е поел ангажимент да бъдем прозрачни в управлението".Вицепремиерът Румяна Бъчварова каза в парламента, че първите резултати от проверката поръчана от премиера Бойко Борисов на инспектората на Министерски съвет се очакват още на обед и ако има нарушения Пенев трябва да подаде оставката си.Пенев е от НПСД, партията на Корман Исмаилов, но Цветанов директно обвини лидерът на ДСБ Радан Кънев за неговото назначение, защото на коалиционните преговори Кънев настоявал за Пенев. Според Цветанов има връзка между управителя на фирмата купувач "Евротрансбилд" ЕООД - Янко Иванов и ДСБ. Янко Иванов е бивш председател на Управителния съвет на КТБ.За сделката при която за 658 870 лева областната управа продава имот от 7.5 дка, съобщи вчера лидерът на БСП Корнелия Нинова. "Сделката можеше да бъде финализирана и в управлението на областния управител Данаил Кирилов. Имало е инвеститорски интерес, за да се осъществи сделка. Интересът е бил с възможност да закупят този имот на стойност 20 млн. евро. Направете равностметката от сегашната сделка, която е сключена за 650 хил. лева", каза още Цветан Цветанов."През 2009 година, встъпвайки по решение на Министерски съвет, като областен управител на област София, заварих абсолютна липса на документи в редовния архив на областната администрация по отношение на документация, свързана със сделки за имота, който е обществено известен като "Царските конюшни", разказа бившият областен управител в първия кабинет на Бойко Борисов – Данаил Кирилов. През годините там са извършвани две замени. Едната е извършена от тогавашния областен управител Росен Владимиров, без санкцията на Министерски съвет. Първата замяна е с Търговско дружество "Гондол", според спомените на Кирилов. Почти едновременно започва и втора процедура по замяна, която е започната от Валентин Церовски, министър на регионалното развитие и благоустройството от 2002 до 2005 г. и е завършена с договор за замяна подписана от наследника му Асен Гагаузов на 1 септември 2005 г.За мен тогава и сега продължава да е странно как Министерски съвет, знаейки че областният управител е извършил вече една замяна, процедира втора замяна - какви са били икономическите и правни мотиви за такава повторна процедура", коментира Кирилов, който в момента е депутат от ГЕРБ. От тогава започват множество съдебни дела по всички възможни способи. "Това, което съм могъл да сторя през този период от 2009 до 2013 година, поел съм риска, макар да липсват оригиналните документи, съм актувал имота като държавна собственост, макар и по копия, за да бъде защитена собствеността на държавата", добави Кирилов.


description: Най-много грешки съм направил от бързане, от нетърпеливост, казва журналистът Георги Тошев в "Дневник за бавен живот".

title: Георги Тошев за прибирането в себе си, паузите и изборите в личен и професионален план

maintext:
Какво за вас е "бавен начин" на живот?
Умението да спираш, да се оставиш в ситуация на "нищо правене". С годините откривам смисъла на това да свалиш товара на ежедневието от гърба си, т.нар. "раница" – професионална, лична. Да намалиш егото, което обича да бъде търсено, харесвано. И да се предоставиш сам на себе си. На собствените си желания, на интуицията, на потребностите на тялото. Бащата на хореографката Марта Греъм, който е бил психиатър, има една много точна мисъл: "Умореното тяло никога не лъже!". Научих се да се вслушвам в импулсите на собственото си тяло, което ми сигнализира, когато прекаля с работа. А аз прекалявам. Дори имаше един период в живота ми, в който бях на ръба да зарежа всичко, колкото и да обичам работата си. Спасението открих в забавянето, научих се да казвам "не", да правя категорични избори, да не се надценявам и да слушам тялото си. В забавянето открих прелестта да извършвам прости неща, да се радвам на малкото, да се наслаждавам на мига. Да не бързам. Нито в личен, нито в професионален план. Най-много грешки съм направил от бързане, от нетърпеливост. Намалих срещите, затворих кръга от близки, които не ме уморяват с бързането си. И животът ми се отблагодарява със смислени приятелства и необходими пътешествия. Не съм си представял, че бавното носи по-добро качество на живот. Но е факт! Аз съм припрян човек, но в последните две – три години се научих да намалявам темпото, да отпускам. Качеството на работата ми се подобри значително.
Успявате ли да живеете бавно?
Как си почивате? Как успявате на намалите оборотите?
Вашето място за бягство?
Навсякъде, където има природа и пространство във всички смисли. Приятелите ми са хора, които дават пространство на другия. Местата по света и в България, на които почивам, са лишени от суета и пълни с природа. Спорт, йога, изкуството и хората около мен. Много е важно да общуваш с хора, които имат дълбоко лично разбиране за качеството на живот, хора с вкус към живота. Щастлив съм, че съм заобиколен от такива хора, че съм допуснат в техния свят и заедно успяваме да превърнем собствения си живот от "надбягване с препятствия" в "спортно ориентиране". Оставаме любопитни по пътя си, но сме по-внимателни, защото не се борим с времето, а го превръщаме в приятел.
Старая се. Правя все по-съзнателни избори кое, как да направя. Прибрах се в себе си и открих с изненада, че вътре в мен ми е достатъчно интересно. Харесах тишината. Все по-свързан съм с природата. Разбрах, че да бъдеш понякога сам е качество, не недостатък. Постепенно се намествам, преоткривам се. Имам време за себе си. Навремето, след едно лично изпитание, в Индия срещнах гуру, който ми каза: "Само човек, който е задоволил собствените си потребности може да направи нещо качествено за другите. Ако поиска!". След "забавянето" в моя живот все по-добре разбирам думите му. И виждам резултата върху най-близките ми – майка, дъщеря. Забавянето е търпение, търпението – дисциплина. Мъдрост!Аз много пътувам, но в тези мои пътувания имам своите паузи. Много важни, съзнателни. Дали ще е музей или безцелно вървене по улици, няма значение. Аз си почивам в движение. Мога и с часове да прекарам в кафене, да наблюдавам хората, да чета. Открих големия плюс на забавянето – когато е съзнателно, никога не ми е скучно. Намалявам оборотите. Всеки импулс, който ми подаде тялото за умора е сигнал, че трябва да намаля или да спра. Научаването да се вслушвам в тези импулси ми помага да правя качествени избори в личен и професионален план. Резултатът е по-голямо удовлетворение от това, което правя, свобода в професионалните и лични избори, независимост. И нещо много важно: открих, че винаги ще бъда необходим! Така страховете се стопяват, "откачваш" се от принадлежности към професионални и лични кръгове. Разбираш, че всичко зависи само от теб. Ти си диригентът на собствения си живот. А той е като в музиката – има различни темпа, които се сменят.


description: Днес, 29 септември, е празникът на сърцето. Дружеството на кардиолозите в България почете деня с танци и бийтбокс от млади хора в центъра на София и така обяви началото на информационната си кампания "Живей в ритъм - намали риска от инсулт!".

title: Фотогалерия: "Живей в ритъм" заради Световния ден на сърцето

maintext:
1/8 снимки в галерията Днес, 29 септември, е международно признатият празник на сърцето. Дружеството на кардиолозите в България почете деня с танци и бийтбокс от млади хора в центъра на София и така обяви началото на информационната си кампания "Живей в ритъм - намали риска от инсулт!".
Фотограф: Георги Кожухаров


description: За мен това решение на българското правителство е абсурдно заради резултата, който се гони, и грозно по начина, по който се взе, каза той в Брюксел.

title: Станишев за Кристалина Георгиева и ООН: Грозно, абсурдно, обслужване на чужд интерес

maintext:
Фотограф: Надежда Чипева
кореспондентът на БТА Николай Желязков.
същност на вас ви беше обещана такава подкрепа между двете гласувания. Усетихте ли я?", тя еднозначно отговаря с "Не".
"Единствената подкрепа бе до известна степен от страна на президента Росен Плевнелиев. В цялата тази ситуация имаше много полусенки, много полудуми, много полуподкрепа, мисля, че за всички е очевидно какво се случи в последните седмици."
Proud to be Bulgarian and most thankful for the support by the @BgPresidency & @MFABulgaria for my #NextSG candidacy pic.twitter.com/l8h1m7mMuQ
— Irina Bokova (@IrinaForUN) September 22, 2016
Председателят на Партията на европейските социалисти и евродепутат от БСП Сергей Станишев определи в сряда решението на българското правителство да номинира Кристалина Георгиева за генерален секретар на ООН като "абсурдно и грозно". Той направи този коментар пред български журналисти в Брюксел, съобщиЗа мен това решение на българското правителство е абсурдно заради резултата, който се гони, и грозно по начина, по който се взе - цялата среда, която се създаде около българската кандидатура; крайно рисково от гледна точка на това, което искаме да постигнем.Всички опити да се разсее отговорността, да се намесят европейски институции и политически семейства нямат никаква почва под себе си. Опитите да се намесят Германия, Европейският парламент нямат никакво значение за крайния резултат. Лошото е, че България изглежда като страна, която не знае какво иска. Преди решаващата фаза на състезанието през октомври с изключение на нас никоя държава не си сменя кандидата, коментира Станишев.Това решение не е изненада - виждаме от самото начало, че подкрепата за Ирина Бокова от правителството и донякъде от президентската институция е куца. С издигането на нова кандидатура шансовете никак не нарастват. Ще обслужим чужд интерес, правителството се оказва податливо на външни и вътрешни влияния. Пропускаме уникален шанс, който няма да се повтори в следващите десетилетия. Политическата отговорност трябва да се носи и тя е най-тежка, заяви Станишев.Тезата за неискрена подкрепа от властите в България и за поддаване на чужди влияния бе изказана и от Ирина Бокова в интервю за 24 часа в сряда. На въпроса "ВНа 22 септември в профила си в "Туитър" Бокова написа: "Горда съм, че съм българка, и съм изключително благодарна за подкрепата от българското президентство и външното министерство."


title: Юнкер спря плана за отмяна на роуминга в ЕС

maintext:
Жан-Клод Юнкер
Фотограф: Francois Lenoir
Председателят на Европейската комисия Жан-Клод Юнкер изненадващо оттегли в петък плана за отмяна на роуминг таксите от средата на 2017 г. и възложи той да бъде подобрен.Проектът бе публикуван броени преди това и бе спрян въпреки продължителното съгласуване в Еврокомисията, между страните членки, бизнеса и организации на потребителите.Според "Ройтерс" ходът на Юнкер се опитва да отговори на критиките на потребители, че планът не бил достатъчно щедър към тях. Освен това в сряда предстои той да произнесе пред Европейския парламент годишната си реч, в която вероятно ще опита да демонстрира, че Брюксел ще притиска големите корпорации и се вслушва в обикновените избиратели, особено след решението на британците да напуснат ЕС.Планът, предложен за обществено обсъждане, предвижда използване на мобилни услуги в чужбина на цената според националния план на потребителя за не по-малко от общо 90 дни годишно или за 30 дни непрекъснато.Това означава, че един месец абонат, примерно, на български телеком оператор ще може да говори, изпраща SMS и сърфира и изтегля информация от мобилен интернет според българските цени. След това влиза в сила роуминг такса, но не по-висока от 4 цента за минута разговор, 1 цент за кратко текстово съобщение и 0.85 цента за мегабайт данни. Но ако клиентът се върне само за ден до България и отново отиде в Европа, започва да тече нов 30-дневен срок.Според Европейската комисия гражданите на страните от ЕС са зад граница средно по 12 дни в годината.В този смисъл проектът отива далеч отвъд рамките на това, което европейците ползват в момента. Но той също така е критикуван от две посоки – телеком операторите смятат, че за тях е неприложим на комерсиално и технологично ниво, а потребители се оплакват, че определени категории европейци – работещите или учещите в чужбина - все пак ще бъдат принудени да си купят SIM карти от местния оператор.Компаниите плащат на партньорите си в друга държава за разговорите и ползването на интернет от техни клиенти в чуждестранната мрежа. Според тях големи ценови разлики в рамките на ЕС – между България и Люксембург, например - ще направят икономически невъзможно да предлагат безплатен роуминг за всички.Те и без това не са доволни от бързото поевтиняване на тази такса – от 2007г. тя е намаляла с близо 90% до 5 цента за минута разговор, 2 цента за SMS и 5 цента за мегабайт данни.По данни на "Делойт" роумингът носи 5-6% от печалбите на операторите и при промяната от 15 юни 2017 г. този дял ще намалее още повече.Жан-Клод Юнкер оттегли предложението и въпреки позицията на двама свои комисари. В деня след публикуване на плана Андрус Ансип, зам.-председател на Еврокомисията по въпросите на единния дигитален пазар, и Гюнтер Йотингер, еврокомисар за дигиталната икономика, защитиха така представената схема.Според тях тя трябва да съдържа подходящия баланс между интересите на бизнеса и клиентите, както и да се избягва злоупотреба. "Качеството на мрежите и инвестициите в нов капацитет в някои държави може да пострадат, в случай, че хората предпочетат оператор от друга страна, а националните цени за мобилни услуги ще започнат да се покачват, защото операторите ще се опитат да компенсират нанесените им по този начин загуби", обясняват те.Новото предложение на Еврокомисията се очаква следващата седмица, трябва да бъде обсъдено и одобрено от Европарламента и Европейския съвет (вероятно до края на годината), за да имат време операторите да се подготвят то да влезе в сила от средата на юни догодина.


description: Два танка, няколко войника и куп посрещачи за монтирани на снимката, за да се използва за пропагандни цели преди десетки години.

title: Руското посолство в София отбеляза 9-ти септември със снимка фалшификат

maintext:
Фотограф: Фейсбук на Руското посолство в София
Посолството на Руската федерация в България публикува днес снимка, която би трябвало да показва посрещането на съветските войски в София през 1944 година. Оказва се обаче, че тя е фалшификат, написа в сайта си разследващият журналист и бивш автор на "Дневник" Христо Христов.Към снимката няма текст, но появата и точно днес няма как да не свърже с отбелязването от част от българите на "Деня на свободата и победата над фашизма в България". Христов посочва, че на днешния ден преди 72 години българските комунисти влизат във властта с помощта на съветска армия, която ден по-рано нахлува в Царство България и го окупира.Журналистът отбелязва, че снимката на съветски танкове с войници на тях, преминаващи по бул. "Цар Освободител", приветствани от многолюдни посрещачи от двете страни на булеварда, няма как да е истинска. Христов посочва, че по-внимателното вглеждане в кадъра разкрива, че става дума за фотомонтаж, като двата танка, войниците на тях и част от "посрещачите" са добавени допълнително.Това е направено в първите години на комунистическия режим у нас, когато преправеният кадър е използван с пропагандни цели. Журналистът казва още, че фалшификацията лъсва и заради посоката на движение на руските войници – от запад на изток.Всъщност "освободителите" пристигат в София на 15 септември, а не на 9 септември 1944 г., при това от изток, а не от запад, както е на снимката-фалшификат. Това се вижда от снимки, част от архива на Националния военносторически музей, които сайтът на Христов публикува.В коментарите под фотоса във "Фейсбук" страницата на Руското посолство се посочват и други несъответствия. Надписите на плакатите, който хората държат, например, са написани според правилата на правописната реформа, направена по-късно през 1945 година.Димитър Иванов: Снимка-фалшификат. Като цялата история, писана от комунистите и съветските марионетки.Temenuga Atanasova: Доста нагла лъжа, да не говорим колко некадърен е колажът. "Посолство" от посолявам ли идва?Tihomir Petrov: Евтин фалшификат е снимката , както и цялата съветска пропаганда!Емил Мирчев: С минимално познание ще видиш, че е фалшификат...Georgi Minchev: Както всичко от съветския катун - фалшификация.


description: Източник на "Дневник" от правителството съобщи, че в следващите дни е възможно номинирането на Кристалина Георгиева за най-високия пост в световната организация, но още не е открита подходящата формула.

title: Шансовете на Бокова в ООН са изчерпани, очаква се номинация за Кристалина Георгиева

maintext:
Комбо Кристалина Георгиева и Ирина Бокова
Талал ал Хадж
Той казва още, че според негови източници този план е бил финализиран в кулоарите на срещата на Г-20 преди броени дни в Китай и че Албания, която е била поканена да се включи в групата, е отказала.
Sources say three female candidates may drop out this wknd re:Next SG. Will Bokova be one of them?
— passblue (@pass_blue) 9 септември 2016 г.
Кристалина Георгиева
Шансовете на Ирина Бокова – официалният кандидат на България за генерален секретар на ООН, изглеждат изчерпани след резултатите от четвъртото неофициално гласуване в Съвета за сигурност и коментарите на британски дипломат и агенция "Ройтерс".В същото време източник на "Дневник" от правителството съобщи, че в следващите дни е възможно номинирането на Кристалина Георгиева за най-високия пост в световната организация, но още не е открита подходящата формула. Медии твърдят, че издигането ѝ за кандидат може да стане едновременно от три централноевропейски държави с подкрепата на Германия.В петък проверката на подкрепата за 10-те кандидати показа, че Бокова не е успяла да събере подкрепа в сравнение с предходния вот и остава със 7 "за", 5 "не" и 3 "без мнение".Двама от първоначалните 12 претенденти вече се оттеглиха, а британският постоянен представител Матю Райтрофт коментира, че се надява в състезанието да остават още по-малко кандидати. "Абсолютният минимум, от който се нужае всеки кандидат, са 9 "за" и нито един глас с право на вето, така че който по някакъв начин не е покрил това изискване, няма да спечели", цитира думите му "Ройтерс".Петото неформално гласуване е на 26 септември, а през октомври Съветът за сигурност трябва да избере кого предлага на Общото събрание на ООН за одобрение. Петте постоянни страни членки с право на вето са САЩ, Русия, Великобритания, Франция и Китай. Досега никъде не е коментирано с факти коя държава от Съвета зад кого стои или кого не приема.Над прага, посочен от Райкрофт, засега остават само трима и то с известна уговорка – не се знае дали сред гласовете "против" има член на Съвета за сигурност с право на вето.Португалецът Антонио Гутериш остана №1 с 12 "за", 2 "против" и 1 "без мнение". Това е малко по-добър резултат за бившия премиер и ръководител на Върховния комисариат на ООН за бежанците спрамо предишния вот, когато получи 11-3-1. Той печели всички неформални гласувания досега.Мирослав Лайчак, външният министър на Словакия, е втори с 10-4-1, също леко подобрение спрямо предишния резултат 9-5-1. На ръба е сръбският му колега Вук Йеремич с 9-4-2.Бокова и останалите четири жени сред кандидатите са под прага от 9 гласа "за"."Граждански организации и почти една трета от 193 членове на Общото събрание на ООН, предвождани от Колумбия, водят кампания за избиране на първата жена генерален секретар. Но надеждите жена да оглави ООН изглежда се изпариха", пише "Ройтерс".Според ръководителя на бюрото в Ню Йорк на телевизионния канал "Ал Арабия"в следващите дни Унгария, Латвия и Хърватия ще номинират зам.-председателя на Европейската комисия Кристалина Георгиева за генерален секретар. И четирите държави нямат свой кандидат в състезанието и Ал Хадж смята, че обединяващата формула ще е "кандидат на Европейската народна партия".Има логика официалното издигане на Кристалина Георгиева да стане в първите дни на следващата седмица, защото на 13-14 септември в София пристига унгарският премиер Виктор Орбан и на срещите да бъдат уточнени последните подробности.Ситуацията е доста деликатна, защото Бокова е официалната номинация на правителството на Бойко Борисов.Източник на "Дневник" казва, че до вторник или сряда Бокова може сама да се оттегли от състезанието в ООН и България да издигне друг свой официален претендент. Ако това не се случи, кабинетът ще премине към формула, в която да може да подкрепи централноевропейската номинация.Самата Кристалина Георгиева никога досега не е потвърждавала официално, че обмисля да се кандидатира за генерален секретар на ООН. Анализатори на процеса на избиране на наследник на Бан Ки Мун още през пролетта коментираха, че е напълно логично кандидатът с реални шансове да бъде издигнат в последния момент.Не е ясно дали ако приеме номинацията,ще подаде оставка от Европейската комисия. В случай на напускане на поста, България ще трябва да предложи нов еврокомисар, но няма никаква сигурност, че той или тя ще получи същия ресор – управление на многомилиардния бюджет на ЕС. Принципът досега е бил ресорът да се определя от председателя на Еврокомисията съгласно квалификацията на националния кандидат.


description: Вижте кои бяха темите, предизвикали най-силен интерес през изминаващата седмица

title: Защо българите почиват в Гърция и още от най-четеното в "Дневник"


description: Можем да се прекръстим на "Реал" и ще вземем 11 европейски титли. Собственикът на "Лудогорец" Кирил Домусчиев.

title: Цитат на деня: Можем да се прекръстим на "Реал" и ще вземем 11 европейски титли

maintext:
[LAP.bg]
"Не одобрявам случилото се, но това е мое мнение. В крайна сметка по тая логика можем да се прекръстим на Реал и ще вземем 11 европейски титли. Ще ни отива."Така собственикът на "Лудогорец" Кирил Домусчиев коментира преструктурирането на "Чавдар" (Етрополе) в ЦСКА-София, който има претенциите за наследник на оригналния армейски клуб.Бизнесменът никога не е крил пристрастията си към ЦСКА, но сега вниманието му е насочено към предстоящия тази вечер мач на "Лудогорец" срещу френския гранд ПСЖ от груповата фаза на Шампионската лига.


description: Изказването на Орешарски, че щял да се радва и на подкрепа на избирателите на партията на Бойко Борисов, е класическа димна завеса. Такава подкрепа той няма как да получи, но от раздробяването вляво печели незнайният войн на ГЕРБ.

title: Кандидатът през задния вход

maintext:
Пламен Орешарски
Фотограф: Надежда Чипева
Няколко са нещата, които, към този момент, могат да бъдат казани за включването на бившия премиер Пламен Орешарски в надпреварата за "Дондуков" 2.
Първо, той не е и няма да бъде независим кандидат
Убеждаването на публиката в противното е непосилна задача. Мнозинството от избирателите, дори тези с твърде къса памет, трудно ще повярват в неговата неконюнктурност, а това е
Сигурно е обаче, че той беше министър-председател, подкрепен от крилото на Станишев в БСП, което сега официално е в немилост в столетницата, както и от ДПС на Ахмед Доган (формално на Лютви Местан). Тези конфигурации от интереси търсят реванш. Убеждаването на публиката в противното е непосилна задача. Мнозинството от избирателите, дори тези с твърде къса памет, трудно ще повярват в неговата неконюнктурност, а това е имиджът, който сега г-н Орешарски трескаво ще се опитва да гради . Самият той заяви пред Би Ти Ви, че е предпочел хора, ангажирани в кампанията му и свързани с големи фирми, да не влизат в светлината на прожекторите. С тези думи той вече каза достатъчно. Днешните зависимости на г-н Орешарски, който "има два апартамента или три", тепърва ще се изясняват.Сигурно е обаче, че той беше министър-председател, подкрепен от крилото на Станишев в БСП, което сега официално е в немилост в столетницата, както и от ДПС на Ахмед Доган (формално на Лютви Местан). Тези конфигурации от интереси търсят реванш.
Второ, за да използвам спортната терминология,
Пламен Орешарски е типичен деструктивен играч
Целта на участието му е да пречи на действията на противниковия отбор. Ясно е, че няма шанс за повече. Управленският мандат на г-н Орешарски беше набразден от бурни, нестихващи протести, поради които той често влизаше в и излизаше от държавните институции през задния вход.
Завръщането му в голямата политика няма да се състои, дори и да бъде изпълнено по този начин, чрез такава унизителна логистика или акробатични номера.
получихме отговор на въпроса за кандидата на една от етническите партии
Стратегиите на ДПС, а и на ДОСТ, за 6 ноември поразително си приличат – регистрираме се за участие, като можем да издигнем кандидат, а може и да не издигнем... Това поведение много прилича на изтъркания виц за желязната логика на бореца, който на лягане обичал да слага на нощното шкафче до леглото си две чаши, едната пълна, другата празна, защото можело да му се припие вода, а можело и да не му се припие...
Процентите одобрение/неодобрение, които получава даден политик, не означават, разбира се, че това ще бъде неговият резултат на (донякъде) мажоритарен вот като президентските избори. Те обаче могат да дадат обща ориентация за шансовете, които всеки има в битката. При рейтинг на доверие от 4.9% за Ахмед Доган и 2.1% за Лютви Местан ( Трето, в някакъв смисълСтратегиите на ДПС, а и на ДОСТ, за 6 ноември поразително си приличат – регистрираме се за участие, като можем да издигнем кандидат, а може и да не издигнем... Това поведение много прилича на изтъркания виц за желязната логика на бореца, който на лягане обичал да слага на нощното шкафче до леглото си две чаши, едната пълна, другата празна, защото можело да му се припие вода, а можело и да не му се припие...Процентите одобрение/неодобрение, които получава даден политик, не означават, разбира се, че това ще бъде неговият резултат на (донякъде) мажоритарен вот като президентските избори. Те обаче могат да дадат обща ориентация за шансовете, които всеки има в битката. При рейтинг на доверие от 4.9% за Ахмед Доган и 2.1% за Лютви Местан ( "Алфа Рисърч"
)
, чиито имена се спрягат като кандидатури на ДПС и, съответно ДОСТ, за изборите на 6 ноември, е ясно че е по-целесъобразно етническите партии да предпочетат да инвестират или да подпомогнат кандидат на друга формация, която би могла да им се отплати
Отговорът на въпроса, образно казано, кой ще превземе Бузлуджа – ген. Румен Радев (който тепърва навлиза в политиката и трябва да се учи ad hoc как да се държи пред телевизионните камери и как "да говори гладко"), Ивайло Калфин (който получи близо един милион гласове като кандидат на БСП преди 5 години, а за благодарност се "отцепи" чрез проекта АБВ на Георги Първанов и стана министър на труда и социалната политика и вицепремиер в кабинета Борисов 2), Татяна Дончева (която залага на имидж на "нормален ляв човек" – като антитеза на тези в БСП; има за вицепрезидент бивш седесар и депутат от НДСВ – Минчо Спасов; получава бурни аплодисменти на събрания на ДСБ и не на последно място, като щрих, предлага президента да назначава главния прокурор, а е бивш адвокат на "Мултигруп") или Пламен Орешарски (всякакъв коментар е излишен), който също ще привлече леви гласове, каквото е и прозрачната цел на неговото включване, е
.
Изказването на Орешарски, че щял да се радва и на подкрепа на избирателите на партията на Бойко Борисов е класическа димна завеса. Такава подкрепа той няма как да получи. Но от раздробяването вляво печели незнайният войн на ГЕРБ. Както изглежда към днешна дата, той/тя ще трябва да се състезава на втория тур с кандидата, подкрепен от БСП. Колкото по-отслабен, по-немощен и изпосталял е той, толкова по-лесна ще бъде задачата на неговия опонент.
А иначе (без да разкривам прекалено много от сценария на
) летящата чиния на Бузлуджа вече беше превзета от Джейсън Стейтъм.
безсмисленМеханикът: възкресение


description: Кворумът бе провален от БСП заради оттеглянето на номинацията на Ирина Бокова за шеф на ООН.ЕРБ

title: Почивен ден за парламента, не се събра кворум

maintext:
Фотограф: Юлия Лазарова
Парламентът днес няма да заседава, след като след три неуспешни опита за регистрация не се събраха необходимите 121 народни представители. Към 9.30, половина час след началото на работния ден, председателстващият заседанието Димитър Главчев (ГЕРБ) обяви, че днешното пленарно заседание се отлага. Редовното заседание ще започне утре от 09.00 часа.Според Главчев заседанието е бойкотирано от БСП и ДПС. Левите депутатите не се регистрирали в системата въпреки, че били залата. Според него причината е отеглянето на подкрепата на правителството за номинираната за шеф на ООН Ирина Бокова и издигането на нейно място на българския еврокомисар Кристалина Георгиева. От залата се чуха подвиквания "нека Кристалина да дойде да осигури кворум", каза Главчев. Ако трябва да не работят институциите, че се е провалила една лична кандидатура – това не е държавност, добави депутатът.От БСП вече обявиха, че ще поискат вот на недоверие, заради Бокова. В ГЕРБ твърдят, че не са притеснени от това. Първо трябва да съберат, необходимите 48 подписа по процедура, което според Димитър Главчев е "проблематично". Те казват, че вота е за политика, но в областа на външните работи политиката трябва да се разграничава от личните кандидатури. Главчев предполага, че утре също е възможен бойкот на заседанието, тъй като трябва да се гледа закона за забрана на бурките.В днешния ден бяхме свидетели на разпада на държавността, заяви депутатът от БСП Жельо Бойчев. Кое е по-важно от задълженият на народния представител, попита социлиастът колегите си от ГЕРБ, който също не бяха в пълен състав. "Искам да кажа на народните представители от ГЕРБ да не се страхуват от вота на недоверие, предсрочните избори идва", каза Бойчев. Според него интересът към вота на недоверие от другите групи в парламента е голям. При водените консултации вече имало интерес от ДПС.Според Филип Попов (БСП) правителството е пропиляло уникален шанс с оттеглянето на Бокова.Колегата му Кирил Добрев прогнозира, че от ГЕРБ ще излязат с повече от един кандидат-президент, но не продължи мисълта си.Според депутата от ГЕРБ Георг Георгиев БСП започва компроматна война заради номинацията на Кристалина Георгиева за генерален секретар на ООН. "БСП започва да сгъстява червената мъгла, от която изплува Орешарски, това е реабилитация на Тройната коалиция", смята Георгиев. Според Десислава Атанасова отговорността, както за победата, така и за загубата е на правителството.Заседанията на парламентарните комисии ще се проведат.


title: Промишлеността се свива през юли, но цигареното производство се възстановява

maintext:
Фотограф: Надежда Чипева
Промишленото производство през юли намалява с 1.6% спрямо юни, но спрямо година по-рано нараства с 2.3 на сто, съобщи Националният статистически институт. От статистическите данни се вижда, че цигарената промишленост, която претърпя двуцифрени спадове на производството през първите месеци на годината, през юни и юли възстановява позициите си.
Най-голям е месечният спад при производството на метални изделия, без машини и оборудване - с 18.2%, производството на лекарствени вещества и продукти - с 3.8%, производството на дървен материал и изделия от него, без мебели и на хартия, картон и изделия от тях - по 3.5%. В същото време двуцифрен ръст е регистриран в производството на тютюневи изделия - с 19.1% и производството на химични продукти - с 16.7%.
Спрямо юли 2015 г. статистиката отчита растеж единствено в преработващата промишленост - с 2.6%, спадът в енергетиката е с 0.5%, а в добивната промишленост - с 0.1%.
Най-значително за година нараства производството на метални изделия, без машини и оборудване - с 15.9%, производството на напитки - с 10.9%, производството на хартия, картон и изделия от хартия и картон - с 8.0%, производството на изделия от каучук и пластмаси - със 7.8%. Намаление е отчетено при обработката на кожи; производството на изделия от обработени кожи без косъм - с 12.6%, производството на тютюневи изделия - с 12.0%, производството на изделия от други неметални минерални суровини - със 7.3%, производството на превозни средства, без автомобили - с 6.4%.
Месечният спад на промишления индекс се дължи на свилото се с 2.8% производство на електро- топлоенергия и газ и с 1.7% - на преработващата промишленост. Добивната промишленост отбелязва увеличение с 0.5% спрямо юни.


description: Миналата година федералното правителство одобри закон, според който чуждите граждани трябва да плащат до 130 евро годишно, ако използват германските пътища. Германците също ще плащат таксата, но тя ще им се приспада от данъците на автомобила, което според редица критици и вътре и извън управляващата коалиция нарушава правилата на ЕС.

title: Брюксел заведе дело срещу Германия заради пътните такси за чужденци

maintext:
Фотограф: Надежда Чипева
Европейската комисия (ЕК) заведе дело срещу Германия в Съда на ЕС в Люксембург заради планирани пътни такси за чужденци, които според Брюксел са форма на дискриминация, предаде "Ройтерс".чуждите граждани трябва да плащат до 130 евро годишно, ако използват германските пътища. Германците също ще плащат таксата, но тя ще им се приспада от данъците на автомобила, което според редица критици и вътре и извън управляващата коалиция нарушава правилата на ЕС.Системата трябваше да започне да се прилага тази година, но стартът й бе отложен, след като Брюксел заяви, че мярката е форма на дискриминация спрямо чуждите граждани, на които сумата няма да бъде възстановявана. Преди приемането на закона шофирането по германските магистрали бе безплатно за чужденците.Промените предвиждаха и водачите на превозни средства да закупуват винетки на стойност до 30 евро за период от 10 дни до 2 месеца.Според тълкуването на ЕК, държавите членки са свободни да въвеждат пътни такси, но ако искат чуждите граждани да плащат за достъп до пътната им межа, това правило трябва да се отнася за всички. Освен това според Брюксел цената на някои от винетките за период от 2 месеца или по-малък е неоправдано висока."Въпреки засилената кореспонденция с германските власти от ноември 2014 г., основните притеснения на Комисията не бяха отразени. Ето защо ЕК изправя Германия пред Съда на ЕС", гласи официалното съобщение от Брюксел.


description: Милиардерът заяви, че ще поиска от Конгреса да отмени съкращенията в бюджета на отбраната на САЩ, които влязоха в сила, след като законодателите не успяха да постигнат бюджетен компромис през 2013 г. Тръмп смята, че в сегашния си вид американските военни сили не са в състояние да се справят със заплахи срещу САЩ.

title: Тръмп предлага "мир чрез сила" с увеличаването на военния бюджет на САЩ


description: От Асоциацията на пострадалите при пътнотранспортни произшествия настояват за поставяне на повече камери

title: При тежки нарушения номерата на колите да бъдат сваляни, предлагат Реформатори

maintext:
Фотограф: Георги Кожухаров
шофьорът е извършил тежко нарушение като превишаване на скоростта с 50 и повече км/ч. Това обяви депутатът Димитър Делчев от "Движение България на гражданите" по време на обществена дискусия в Сливница за безопасността на отсечката Калотина – София, съобщи пресцентърът на партията.
Срещата е била организирана заради оплаквания от жители на Драгоман, Сливница и Божирище за безрасъдно каране от преминаващи всяко лято гастарбайтери, включително и катастрофата край Драгоман в края на юли, при която загина семейство мотористи, а извършителят - турски гражданин, сеи укри от правосъдието.
Реформаторският блок ще внесе промени в Закона за движение по пътищата , които предвиждат сваляне на номерата на колатата, акоДепутатът от същата партия Настимир Ананиев изтъкна, че събираемостта на глобите от чужденци е много ниска – под 10%. "От 13 346 глоби, наложени на чуждестранни граждани през 2015 г. само 524 са платени, това е недопустимо и създава усещане за безнаказаност", каза Ананиев.Димитър Делчев предлага да бъде повишена събираемостта на наложените глоби и за български, и за чуждестранни граждани. Той добави, че ще бъдат предвидени законови промени, според които всеки, извършил нарушение, няма да има право да напуска страната преди да плати глобата си. "Ще настояваме за синхронизиране на системите на КАТ и Гранична полиция и при извършено нарушение и неплатена глоба на границата нарушителят да бъде принуден да плати, за да излезе", каза той.От партията предлагат и въвеждането на забрана за чужденци да напускат страната, когато срещу тях се води разследване.Ананиев настоя органите на реда да направят анализа на участъците с концентрация на пътнотранспортни произшествия и там да бъдат поставени видеокамери и да има засилено полицейско присъствие.Председателят на общинския съвет в Драгоман Методи Методиев заяви, че всички съветници ще поискат да бъде поставена камера и знак за внимание на моста, на които стана инцидентът със семейството мотористи. По думите му един от основните проблеми в посочената пътна отсечка е, че гастарбайтерите са изморени от шофирането и често се случва да заспят по време на движение, затова Методиев предлага на границата да има кампания, която подканва водачите да шофират само отпочинали.Станимир Станимиров, които е пострадал при катастрофа в участъка, призова да бъде поставена мантинела или т.нар. джърсита, които не позволяват навлизане в насрещното платно, тъй като в началото на отсечката от София към Калотина най-честите инциденти са причинени именно от навлизане в насрещното платно, а представителят на Оластното пътно управление пое ангажимент да бъде направен подобен проект.От Асоциацията на пострадалите при пътнотранспортни произшествия настояха за повече камери.


description: Проверката включва събираните такси, суми по договори, суми за ползване, наемни цени и др. от страна на "Слънчев бряг" АД и на Община Несебър, за активния летен сезон през 2016 г.

title: Сотир Цацаров разпореди проверка на държавното "Слънчев бряг АД"

maintext:
Фотограф: Георги Кожухаров
Главният прокурор Сотир Цацаров разпореди проверка за законност на дейностите, извършвани на територията на курортен комплекс Слънчев бряг. Проверката включва събираните такси, суми по договори, суми за ползване, наемни цени и др. от страна на "Слънчев бряг" АД и на Община Несебър, за времето на активния летен сезон през 2016 г, съобщи пресцентърът на държавното обвинение.Окръжната прокуратура в Бургас е установила, че дружеството - "Слънчев бряг" АД, 75 % от капитала на което е държавна собственост, не е административен орган, т.е. не е част от изпълнителната власт. Въпреки това Съветът на директорите на това дружество, чрез свои актове, е въвел редица изисквания за извършване на стопанска дейност, с които "се въздейства едностранно в правната сфера на неограничен кръг лица".Съветът на директорите обаче не е оправомощен от законодателя да упражнява държавна власт. Следователно актовете му са нищожни, пише в съобщението. След извършената проверка са установени основания за намесата на прокуратурата по отношение на четири решения на Съвета на директорите на "Слънчев бряг"АД.Решенията са издадени от некомпетентен орган – Съвета на директорите на курортния комплекс, а не от община Несебър, поради което окръжната прокуратура в Бургас ги е протестирала пред Административния съд с искане за обявяването им за нищожни. А атакуваните решения засягат промяна на статута на пътищата, собственост на "Слънчев бряг" АД, общите условия за ползването на инфраструктурата на комплекса и правилата за движение по неотворените за обществено ползване пътища, както и две решения за определяне на цените на предоставяне на права и услуги в комплекса.На 1 март 2011 г., Съветът на директорите на дружеството е приел решение за промяна на статута на пътищата на "Слънчев бряг" АД като от отворени за обществено ползване, ги е променил в частни пътища, неотворени за обществен достъп. Със същото решение е одобрен и проект за "Организация на движение и обособяване на паркоместа за "Синя зона" в курортен комплекс "Слънчев бряг – изток", като са въведени правила за движение по нея. По силата на това решение дружеството изисква заплащането на такси за ползването на транспортните и пешеходните алеи в комплекса.Проверката на прокуратурата е установила, че тези пътища нямат статут на "частни пътища, неотворени за обществено ползване", а представляват публична общинска собственост. Поради което те се управляват от кмета на съответната община, който има материалната компетентност от закона да постановява заповеди с оглед правилното ползване и управление на тези пътища.Според държавното обвинение, Съветът на Директорите няма компетенции за промяна на статута на частните пътища на "Слънчев бряг" АД."Дружеството "Слънчев бряг" АД, чрез протестираното решение на Съвета на директорите, превишава правата си, като осъществява привидна, идентична с административната дейност, изразяваща се във властническо волеизявление, с което се създават задължения, респективно права за големи групи от хора. Като стопанска организация, регистрирана по Търговския закон, "Слънчев бряг" АД е субект на правото, равнопоставен на всеки друг- юридическо или физическо лице, поради което е некомпетентно да се произнася с волеизявления, припокриващи се с административни актове. Единствена административно-териториална единица според Конституцията, компетентна да прави това, е община Несебър", е посочено в протеста на прокуратурата.Освен това прокуратурата е отправила предложение до кмета на община Несебър да извърши незабавна проверка на ползването и управлението на всички пътища, които са отворени за обществено ползване в комплекса, както и да издаде необходимите административни актове за правилното ползване и управление на тези пътища. Срокът, който държавното обвинение е определило на кмета, е 30 септември 2016 г.С решение от 7 април 2014 г. Съветът на директорите на "Слънчев бряг" АД е приел общи условия за ползването на инфраструктурата на курортен комплекс "Слънчев бряг – изток", които съдържат правила за движение по неотворените за обществено ползване пътища. Те са приети под формулировката "за сключването на сделки с трети лица за ползване на собствената на "Слънчев бряг" АД инфраструктура, срещу заплащане на дължимата цена на услугата на предоставянето".В тях са предвидени контролни режими, правила, права и услуги, които не представляват търговски сделки по смисъла на търговския закон.Търговското дружество не е административен орган, а актовете му имат вътрешноведомствен характер. Тъй като дружеството е гражданскоправен субект, а не орган с властнически правомощия, актовете им не представляват административен акт, поради което са нищожни, се отбелязва в съобщението на прокуратурата.С решения от 5 април 2016 г. и 15 юни 2016 г на Съвета на директорите на "Слънчев бряг" АД са актуализирани цените на предоставяните права и услуги за ползване на инфраструктура и цените за тях.Единственият оправомощен обаче орган на територията на курортния комплекс "Слънчев бряг" да приема такива е община Несебър, отбелязват от прокуратурата. Общината е регламентирала плащания под формата на такси, суми по договори, суми за ползване, наемни цени и др., чрез -наредби, приети с решения на Общинския съвет.С атакуваните от прокуратурата решения на Съвета на директорите на дружеството се дублират регламентираните от общината дължими такси, което е незаконно и недопустимо, затова прокуратурата е поискала тези решения да бъдат обявени за нищожни, като издадени от некомпетентен орган.